I dr Ostschwiz het's vereinzelti christlechi Gmeinschafte us dr Römerzit gä. aber di heidnische Alemanne hei dominiert. Wo di irische Wandermönche Columban, Gallus und Fridolin im 7. Jahrhundert a Bodesee si chô, hei si starche Widerstand gfunde. Di erste Chilene uf alemannischem Gebiet si Säckinge und d Einsidelei vo Gallus gsî. D Mönche si glich zimlech erfolgrîch gsî, so das es im 8. Jahrhundert i dr Ostschwiz zu vilne Chlostergründige isch chô. Di heidnische Volksbrüch hei sech glich no lang näb dene vom Christetum chönne halte.